**Loftslagsstefna (nafn sveitarfélags hér)**

(dagsetning hér)

**Framtíðarsýn**

Hér er settur fram tilgangur stefnunnar, metnaður sveitarfélags og hvernig horft er til framtíðar.

Dæmi: Sveitarfélagið Sjávarbyggð stefnir á að vera til fyrirmyndar í loftslagsmálum með því að draga markvisst úr losun gróðurhúsalofttegunda frá rekstrinum og þeim áhrifum sem losunin hefur í för með sér. Sjávarbyggð vill leggja sitt af mörkum til að skuldbindingum og markmiðum Íslands í loftslagsmálum verði náð og taka þannig virkan þátt í baráttunni við loftslagsbreytingar.

**Yfirmarkmið**

Hér er sett fram markmið um heildarsamdrátt í losun frá rekstri, að sveitarfélagið ætli að draga úr losun um x% fyrir árið x miðað við árið x.

Dæmi: Fram til 2030 mun Sjávarbyggð draga úr losun gróðurhúsalofttegunda vegna eigin reksturs um samtals 40% miðað við árið 2024. Til lengri tíma stefnir Sjávarbyggð að því að rekstur sveitarfélagins verði orðinn kolefnishlutlaus árið 2040.

**Losunarþættir**

Hér skal koma fram til hvaða losunarþátta stefnan nær. Stefnan þarf að taka til helstu losunarþátta sem áhersla verður lögð á í aðgerðaáætlun sveitarfélagsins í loftslagsmálum. Ekki þarf að setja fram mælanleg markmið fyrir einstaka þætti, er slíkt sett fram aðgerðaáætluninni.

Dæmi: Stefnan nær til innkaupa á jarðefnaeldsneyti vegna reksturs sveitarfélagsins, óbeinnar notkunar jarðefnaeldsneytis, innkaupa á orku og til meðhöndlunar úrgangs.

**Gildissvið**

Hér skal koma fram hvaða starfsemi fellur undir loftslagsstefnu.

Dæmi: Stefnan nær til allrar starfsemi Sjávarbyggðar, þ.e. reksturs skóla- og íþróttamannvirkja, sundlauga, bókasafna, rekstur áhaldahúss, sorphirðu o.s.frv.

**Kolefnisjöfnun**

Hér kemur fram hvernig sveitarfélagið mun standa að kolefnisjöfnun vegna eigin reksturs.

Dæmi: Sjávarbyggð mun fyrst og fremst leggja áherslu á að draga úr losun í rekstri en einnig kolefnisjafna alla eftirstandandi losun með kaupum eða eigin framleiðslu á vottuðum kolefniseiningum frá og með árinu 2026. Leitast verður við að kolefnisjöfnunin tengist öðrum samfélagsmarkmiðum svo sem endurheimt vistkerfa, lýðheilsu eða loftslagsaðlögun.

**Eftirfylgni**

Hér skal koma fram hver er ábyrgur fyrir henni og hvernig henni verður fylgt eftir. Einnig skal tilgreina hvar hægt sé að nálgast upplýsingar um framgang stefnunnar.

Dæmi: Loftslagsstefna Sjávarbyggðar er rýnd á hverju ári af stýrihópi umhverfismála og yfirmarkmið og aðgerðaáætlun uppfærð með tilliti til þróunar í losun gróðurhúsalofttegunda á milli ára. Stefnan er samþykkt af bæjarráði og upplýsingum um árangur aðgerða er miðlað á heimasíðu sveitarfélagsins.

**Tenging við aðrar skuldbindingar og stefnumótun**

Tengja skal stefnuna við aðrar mögulegar skuldbindingar sveitarfélagsins á sviði loftslagsmála.

Dæmi: Stefna þessi styður við loftslagssáttmála sveitarfélaga sem Sjávarbyggð hefur verið aðili að síðan 2011 og yfirlýsingu um kolefnishlutleysi Sjávarbyggðar fyrir árið 2040.

(Undirskrift sveitar-/bæjar-/borgarstjóra hér)